Uerre stellare

Uerre stellare (pe ngrese Star Wars) è nu franchise criato 'a George Lucas, ca se sveluppa 'a na saga cinematugrafeca nniziata dint''o 1977 cu 'o film Uerre stellare, sottutitulato retruattevamente Episodio IV - Na nova speranza. A cchesto film sonno seguite ate dduje pellìcule, destribuite a treje anne 'e destanza 'a na 'a ll'ata: 'O Mperio curpesce ancora (1980) e 'O retuorno d''o Jedi (1983). Chiste treje film custituescono ll'accussidditta "treloggia reggenale". Sirece anne aroppo ll'asciuta 'e ll'urtemo film, Lucas decidette 'e girà na treloggia prequel, cumposta 'a 'A minaccia fantasma (1999), L'attacco d''e clune (2002) e 'A vennétta d''e Sith (2005). Dint''o 2012 The Walt Disney Company acquistae nfine 'e deritte d''a serie e abbiaje 'a pruduzione 'e na treloggia sequel cu 'O resveglio d''a Forza (2015), Ll'urtime Jedi (2017) e L'ascesa 'e Skywalker (2019). Essa è stata alternata a na serie Anthology ca nchiude Rogue One: A Star Wars Story (2016) e Ssolo: A Star Wars Story (2018).

Uerre stellare se nzeresce dint''o jenere d''a space opera. 'A serie è ammientata dinto na galassia 'mmagenaria, dinto n'èbbreca nun precisata. ll'annevierso suojo è pupulato 'a umane e ddevierse ate specie viviente pruveniente 'a tutte ll'angule d''a galassia. Robot e droide svulgono na vasta varietà 'e cumpite, tramente astronave permettono nu rapido e cummodo spostamento ntra 'e numeruse sestimme e cchianite d''a galassia. 'A trama seque l'aterna lotta ntra 'o bene e 'o male, ncarnate dê dduje ordine d''e Jedi e d''e Sith, ca attingono 'e putiere lloro dô lato chiaro e scuro 'e nu campo d'energia misteca denummenato Forza. 'E primme ddoje treloggie sequono 'a caruta d''a Repubbreca Galatteca, 'a nstaurazione d''o Mperio Galatteco e 'a successeva scunfitta d''o Mperio a opera 'e ll'Allianza Rebielle, tramente ll'urtema sammena 'a caruta d''a Nova Repubbreca e l'instaurarsi del Primo Ordine, contrastato dâ Resistenza. 'A serie trae ispirazione 'a devierse opere, ntra cui 'e serial 'e Flash Gordon, 'e film d'Akira Kurosawa, 'o Ciclo 'e Dune 'e Frank Herbert e 'e studie ncopp''a mituloggia 'e Joseph Campbell.

 Nuterelle 

Categurìa:Film